 Sidoo kale Xirsi Cali Xaaji Xasan waxa uu ka waramay arinta saami qaybsiga kuraasta golaha wakiilada Somaliland waxaanu yidhi Saami qaybsiga waxaan u arkayaa inaanay ahayn arin dadka kala kaxaysa oo kala firdhisa, umana baahna marna guddi iyo kolba qolo loo saaro, waa arin u baahan goaan, xisbiyaduna iyaga ayaa tartamaya oo doonaya inay baarlamaanka soo saaraan waxa loo baahnaa inay goaan ka gaadhaan, madaxweynuhu waxa uu u soo bandhigay inay goaan ka soo gaadhaan waanay ku celiyeen, waxaanan u arkaa in madaxweynaha iyo cida kale ee ay ka fursan waydaa ay gasho, inkasta oo ay xisbiyadu xaq u lahaayeen inay goaan ka soo gaadhaan oo ay la yimaadaan wixii ay heshiis ku yihiin hadana waa in arintaas goaan laga gaadho si aanu murankaasi u sii jiitamin, saamayna ugu yeelan doorashada. 